钦定古今图书集成/理学汇编/文学典/第110卷 > 张正蒙 > 臧懋循
## 钦定古今图书集成/理学汇编/文学典/第110卷 > 张正蒙 > 臧懋循

按《列朝诗集》，懋循字晋叔，长兴人，万历庚辰进士。风
流任诞，官南国子博士。每出，必以棋局蹴球系于车
后。又与所欢小史衣红衣并马出凤台门中，白简罢
官。时南海唐伯元上书，议文庙从祀，恭进石经大学，
与晋叔偕贬，同日出关。汤若士为诗云：“却笑唐生同
日贬，一时臧谷竟何云？”蓻林至今以为美谈。